১১৭১ খ্রিষ্টাব্দের দিকে হিসন কাইফায় থাকার সময় উসামা "কিতাব আল-আসা" লিখেছেন। একটি কবিতা সংকলন। এছাড়া তিনি "আল-মানাজিল ওয়াল-দিয়ার" গ্রন্থটিও রচনা করেছেন। ১১৮০ এর দশকের প্রথমদিকে দামেস্কে থাকাবস্থায় তিনি আরেকটি সংকলন "লুবাব আল-আদাব" রচনা করেছেন। তিনি তার "কিতাব আল-ই'তিবার" গ্রন্থের জন্য বেশি বিখ্যাত। ১১৮৩ খ্রিষ্টাব্দে সালাহউদ্দিনের প্রতি উপহার হিসেবে এই গ্রন্থ রচিত হয়েছে। এতে আত্মজৈবনিক উপাদান থাকলেও এটি ঠিক স্মৃতিকথা নয়। এটি দৃষ্টান্ত থেকে শিক্ষার উদ্দেশ্যে প্রণীত হয়েছিল।

১৮৮০ খ্রিষ্টাব্দে হার্টউইগ ডেরেনবর্গ‌ প্রথম "কিতাব আল-ই'তিবার" আবিষ্কার করেন। মাদ্রিদের এস্কুরিয়ালে এর একটিমাত্র পাণ্ডুলিপি টিকে ছিল। ডেরেনবর্গ‌ সর্বপ্রথম এই বইয়ের একটি আরবি সংস্করণ (১৮৮৬), উসামার একটি জীবনী (১৮৮৯) এবং একটি ফরাসি অনুবাদ (১৮৯৫) প্রকাশ করেন। ১৯৩০ খ্রিষ্টাব্দে হিট্টি একটি উন্নততর আরবি সংস্করণ এবং একটি ইংরেজি অনুবাদ প্রকাশ করেছিলেন। ১৯৮৭ খ্রিষ্টাব্দে কাসিম আস-সামারাই আরেকটি আরবি সংস্করণ প্রকাশ করেছেন।

উসামা "মধ্য আরবি" ভাষাশৈলীতে লিখেছেন। এটি ধ্রুপদি আরবির চেয়ে কম প্রচলিত ভাষাশৈলী।

দামেস্ক ও মিশর
পরিবার
রচনাবলী
ধর্ম